Johann Olav Koss

**Johann Olav Koss** (født 1968) er en norsk tidligere skøyteløper. I OL i 1994 toppet han sin karriere med tre gull i ett og samme mesterskap, og satte samtidig tre verdensrekorder. Han er stifter av og president i den humanitære organisasjonen Right To Play.

## Bakgrunn
Begge foreldrene hans er leger. Familien flyttet fra Bergen til Drammen, og deretter til Lørenskog der Koss vokste opp. 

## Idrettskarriere
Koss representerte Strømmen IF på skøytebanen, og vant landsmesterskapet, det uoffisielle norgesmesterskapet for 15-åringer, i 1983. Han ble norsk juniormester på skøyter i 1987, men lå et stykke bak de beste i junior-VM i 1986 og 1987. I 1988 debuterte han på seniornivå i VM på Medeobanen i Alma Ata, men han greide ikke å komme med på den avsluttende 10&nbsp;000-meteren.

Året etter kom han på 8.-plass i VM. Gjennombruddet kom i 1990, da han vant verdensmesterskapet i Innsbruck i Østerrike. De neste fire årene kom han på seierspallen i samtlige EM og VM, og tok tre laurbærkranser. Koss deltok i sitt første OL i Albertville 1992, der han vant 1500-meteren fire hundredeler foran Ådne Søndrål, og tok sølv på 10&nbsp;000 meter bak Bart Veldkamp. Med sitt OL-gull i franske Albertville ble han også livsvarig medlem av Gullklubben.

I 1994, hans siste år som aktiv løper, tok han tre gullmedaljer i vinterlekene på Lillehammer, og satte samtidig tre nye verdensrekorder i løpene i Vikingskipet på Hamar. To av disse rekordene ble ikke slått før klappskøytene ble tatt i bruk. Verdensrekorden på 10&nbsp;000 meter ble 13.30.55, og ga et klart gull i OL.

Det amerikanske magasinet *[[Sports Illustrated]]* kåret Koss til «Årets idrettsutøver» dette året, og han mottok Fearnleys olympiske ærespris for sine prestasjoner på Hamar. Han ble tildelt Oscarstatuetten i 1990, 1991 og 1994.Etter at Peter Mueller mistet jobben som landslagstrener for de norske skøyteløperne i forkanten OL-sesongen 2010, ble Koss forespurt å hjelpe til i sesongen med å være assistenttrener for de kvinnelige norske OL-skøyteløperne.

## MOT, Olympic Aid og Right To Play
Koss var medlem av Den internasjonale olympiske komité (IOC) 1999&ndash;2002. I 1994 var Koss med å starte kalenderprosjektet «Norske toppidrettsutøvere mot narkotika», sammen med treningskameraten Atle Vårvik. I 1997 ble arbeidet utvidet, og organisasjonen MOT ble stiftet av kameratene. Etter at Koss donerte OL-bonusen sin fra 1500 meter på Lillehammer til Olympic Aid, ble han engasjert i arbeidet for fattige barn. Da Olympic Aid gikk inn, stiftet han og er president i den humanitære organisasjonen Right To Play, og har i senere år viet seg til driften av denne. Koss styrte Right To Play fra sitt bosted i Canada før han flyttet tilbake til Norge i 2019.

Kongen utnevnte 29. mars 2011 Koss til ridder av 1. klasse av Den Kongelige Norske Fortjenstorden «for internasjonalt humanitært virke for barn og unge innen sport og idrett.» I 2015 ble han utnevnt til honorært medlem av Order of Canada for sine skøyteprestasjoner og for å ha grunnlagt Right to Play. Arbeidet med verdibasert ledelse i Right to Play var årsaken til at han i 2016 vant pris og ble han kåret til Årets Ladejarl.

Koss ble på nytt nominert til «Årets idrettsutøver» av *Sports Illustrated* i 2011 for sitt arbeid med Right To Play.

## Personlige rekorder

## Meritter
### Verdensrekorder
Liste over verdensrekordnoteringer satt av Johann Olav Koss.

### Norgesrekorder
Liste over norgesrekordnoteringer satt av Johann Olav Koss.

:*NB: Regelen om "Norsk rekord kan settes kun på NORSKE BANER" var gyldig t.o.m. 1993/94-sesongen !!*
:*Resultater (fra utenlandske baner) som ble "oppjustert" til gjeldende norsk rekord er merket med* a.
:* = Beregnet ved datoskille (1. juli 1994) til den nye sesongen for endring av regel blir dette 3 år 7 måneder 24 dager.

### Sammenlagt i [[Verdenscupen på skøyter|Verdenscupen]]

## Se også
* Liste over mestvinnende vinterolympiere
* Liste over norske mestvinnende vinterolympiere

## Referanser


 



## Eksterne lenker
* 
* 
* 
* 
*  Johann Olav Koss på Jakub Majerski's Speedskating database (Adelskalender distanser og sammenlagt)
*  Johann Olav Koss på data.isuresults.eu (distanseresultater) og på www.isu.html.infostradasports.com på ISU sine nettsider.
*  Johann Olav Koss på SpeedskatingResults.com (personlige rekorder og resultater)

* Hyllest i Skøytesport til Johann Olav Koss i forbindelse med hans 40-årsdag 
* Sportsprofil  på **www.n-s-f.no** Besøkt 20. des 2011.
*  Koss-stiftelse har brukt norske bistandspenger på luksushotell og alkohol
;Bilder
*  Bilder på SpeedSkatingPhotos.info/DesgPhoto.com